NaiveNeuron/SloPal huggingface dataset:
Kotleba, Martin, poslanec NR SR (2016-05-25):
Ďakujem pekne, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte všeobecnú rozpravu.
Pellegrini, Peter, predseda NR SR (2024-02-08):
Prezentujme sa a hlasujme o týchto bodoch spoločnej správy. (Hlasovanie.) Prítomných 79 poslancov, proti 78, 1 sa zdržal. Tento návrh sme neschválili. Tieto body sme neschválili.
Pellegrini, Peter, predseda NR SR (2024-02-13):
Otváram rozpravu. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca, uveďte hlasovanie.
Blanár, Juraj, podpredseda NR SR (2022-12-05):
Tri faktické poznámky, štyri faktické poznámky. Uzatváram možnosť s faktickými poznámkami sa prihlásiť. Pán poslanec Svrček ako prvý.
Zmajkovičová, Renáta, podpredsedníčka NR SR (2013-09-20):
Dávam teraz slovo spravodajcovi, ktorého určil navrhnutý gestorský výbor, výbor pre financie a rozpočet, poslancovi Jozefovi Kollárovi.
Bugár, Béla, podpredseda NR SR (2018-02-09):
Nech sa páči, pán poslanec Poliačik, môžte reagovať.
Heger, Eduard, poslanec NR SR (2019-03-28):
Ďakujem pekne, pani predsedajúca. Kolegyne, kolegovia, ja vám ďakujem za vaše faktické poznámky aj za to, čo ste vyjadrili váš názor, ja si ho vážim a počúvam ho s plnou vážnosťou. Ja čo tu vidím, ten môj prínos bol, že tá diskusia aj tá verejná nejakým spôsobom nefunguje. A to je, to bolo to, čo som sa snažil ako keby povedať, že niečo proste naozaj v tej diskusii chýba na to, aby sme sa pohli bližšie k odstraňovaniu tej skutočnej podstaty, a to je násilie, či už na ženách, na mužoch, na starých ľuďoch, na deťoch a tak ďalej. A však viacerí ste povedali aj tu kolegyňa Zimenová, ako ja súhlasím s tým, že tá diskusia musí byť kultivovaná, pretože iba v takej sa dokážeme počúvať, v takej dokážeme pochopiť a v takej dokážeme odstraňovať tie, by som povedal, falošné obavy. Lebo aj v tejto diskusii sa nachádzajú falošné obavy, povedzme si na rovinu. A napríklad krásny príklad s tou jadrovou elektrárňou, ktoré použila kolegyňa Blahová, že napr. v Rakúsku, alebo myslím, že Rakúsko eliminovalo alebo iné krajiny úplne eliminovali jadrové elektrárne práve preto, že sa vytvorila tiež verejný dojem, že toto je proste problém. A v iných krajinách zase jadrové elektrárne sú úplne v pohode. A že vidíme, ako tá verejná mienka sa dá ovplyvniť, a práve pri takej, ešte pri jadrovej elektrárne O. K., jedni budú mať takú, druhí budú mať takú. Ale pri násilí na ženách si nemôžme dovoliť, aby bola verejná mienka zatiahnutá niekam, kde to násilie naďalej v spoločnosti pretrváva. Čiže toto nemôžme akceptovať. My naozaj musíme stále ukazovať do koreňa veci a musíme prinášať tú nápravu pri akomkoľvek násilí. Vieme, že teda dobre, momentálne je, majoritne je v našej spoločnosti na ženách, ale my to násilie musíme eliminovať v spoločnosti a to je to, to je to kľúčové. Ja som nechcel ísť, ani v mojej rozprave do nejakých odborných argumentov, lebo to považujem Anku Verešovú za to, nie je to úplne moja parketa. Ja som sa naozaj snažil venovať skôr tej diskusii. Čiže preto som sa nevyjadroval k samotnému dokumentu, lebo tam som neni vaším partnerom. Takže veľká vďaka za diskusiu a vaše názory.
Danko, Andrej, podpredseda NR SR (2023-12-18):
Poslanec Dubéci.
Pellegrini, Peter, predseda NR SR (2015-12-01):
Prezentujme sa a hlasujme o návrhu pani spravodajkyne prerokovať tento návrh zákona v druhom čítaní. (Hlasovanie.) Prítomných 129 poslancov, za hlasovalo 17, proti bolo 13, zdržalo sa 99. Tento návrh zákona do druhého čítania sme neschválili. Pani poslankyňa Kiššová uvedie teraz hlasovanie o návrhu skupiny poslancov Národnej rady Slovenskej republiky na vydanie ústavného zákona, zákona, ktorým sa dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Je to tlač 1823.
Pčolinský, Peter, podpredseda NR SR (2023-03-28):
S reakciou na faktické, pán poslanec Richter, nech sa páči.
Pellegrini, Peter, predseda NR SR (2023-12-07):
S reakciou na faktické poznámky pán minister.
Klus, Martin, podpredseda NR SR (2019-10-22):
Ďakujem. Na vystúpenie pani poslankyne evidujem štyri faktické poznámky. Pán poslanec Budaj.
J. Počiatek, minister financií SR: (2007-10-16):
Zámerom novely zákona o dani z pridanej hodnoty je na základe poznatkov z praxe odstrániť nejednoznačnosť niektorých ustanovení zákona o dani z pridanej hodnoty, upresniť ustanovenia, pri ktorých sa ukázalo, že nie sú v úplnom súlade so smernicou Rady 2006/112/ES o spoločnom systéme dane z pridanej hodnoty, precizovať niektoré ustanovenia zákona na základe judikatúry Súdneho dvora Európskych spoločenstiev, a tak zabezpečiť ich správnu aplikáciu v praxi a zaviesť niektoré zjednodušenia uplatňovania dane z pridanej hodnoty, ktoré umožňuje smernica Rady 2006/112/ES, a taktiež transponovať ustanovenia článkov citovanej smernice, ktoré sú členské štáty Európskej únie povinné prebrať do  národnej právnej úpravy k 1. 1. 2008. Významnou zmenou je zavedenie nového systému pri zdaňovaní zálohovaných obalov na nápoje a súčasne sa navrhuje do zoznamu tovarov so zníženou sadzbou dane 10 % doplniť zdravotnícke pomôcky používané na liečbu inkontinencie, ktorá predstavuje značnú finančnú záťaž pre postihnutých pacientov. V záujme zlepšenia dostupnosti literatúry sa navrhuje preradiť knihy zo zákonnej sadzby dane 19 % do zníženej sadby 10 %. Návrh zákona je v súlade s Ústavou Slovenskej republiky a inými zákonmi, medzinárodnými zmluvami, ktorými je Slovenská republika viazaná, a s právom Európskych spoločenstiev a právom Európskej únie. Návrh zákona bol schválený na rokovaní vlády Slovenskej republiky dňa 26. septembra 2007. Účinnosť zákona sa navrhuje od 1. januára 2008. Ďakujem.
Kondrót, Maroš, poslanec NR SR (2017-02-01):
Ďakujem, pán predseda. V rozprave nevystúpil žiaden pán poslanec, preto pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 31 spoločne s odporúčaním gestorského výboru schváliť.
Bugár, Béla, podpredseda NR SR (2018-02-14):
Teraz otváram možnosť sa prihlásiť ústne do rozpravy. Dvaja, traja. Končím možnosť sa prihlásiť do rozpravy. Pán poslanec Drobný.
Bugár, Béla, podpredseda NR SR (2018-05-25):
Prezentujme sa a hlasujme. (Hlasovanie.) Prítomných 127, za 61, proti 28, zdržalo 37 poslancov, 1 nehlasoval. Návrh sme neschválili. Ďalej vás prosím, aby ste uviedli hlasovanie v prvom čítaní o návrhu poslanca Beblavého na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 879). (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 879.)
Kažimír, Peter, podpredseda vlády a minister financií SR (2013-05-23):
Ďakujem.
Zelník, Štefan, poslanec NR SR (2018-11-29):
Vážený pán predseda, ďakujem pekne za slovo. V rozprave k návrhu zákona vystúpilo šesť poslancov. Pán poslanec Kamenický a pán poslanec Krajčí podali konkrétne pozmeňujúce návrhy a pán poslanec Krajčí požiadal o vyňatie bodu 28 zo spoločnej správy na osobitné hlasovanie. Po prvé, aby sme mohli hlasovať o pozmeňujúcich návrhoch predložených včera v rozprave, dajte najskôr hlasovať o skrátení lehoty podľa § 83 ods. 4 zákona o rokovacom poriadku.
Matovič, Igor, poslanec NR SR (2018-06-20):
Martin, ja mám tak trošku pocit, že tých našich ľudí, ktorí nám utiekli do zahraničia, o nich príliš slovenskí politici nestoja. Hlavne tí vládni a tí, ktorí to majú na svedomí, že možno 200-tisíc ľudí odišlo alebo utieklo do zahraničia, lebo jednoducho vedia, že to rozhodnutie volebné v ich prípade by zrejme nebolo v prospech tých, ktorí ich zo Slovenska vyhnali. Takže preto sa tvária, že tento problém tu nie je. A zároveň, keď prijať takéto nejaké riešenie, ktoré by uľahčovalo voľby zo zahraničia, bude vyžadovať určite aj odvahu od týchto ľudí, ktorí tú moc v rukách majú, lebo sú si veľmi dobre vedomí, že tie voľby spomedzi hlasov zo zahraničia zrejme v ich prospech dobre nedopadnú. Na druhej strane je potom také ako naozaj až na usmiatie, že keď sa pozrieme na našeho južného suseda, ktorý robí všetko pre to, aby rozdával občianstva v okolitých krajinách aj ľuďom, ktorí nemajú vôbec trvalý pobyt v Maďarsku konkrétne, a snaží sa vlastne zohnať tieto volebné alebo rozdávať to volebné právo všade možne, kde sa len dá komukoľvek, kto sa prihlási k Maďarsku, je dosť v príkrom rozpore s tým, čo teda my robíme alebo ako my sa staviame k tým našim ľuďom, ktorí zo Slovenska odišli, k našim rodákom, ktorí teda odišli tam iba preto, lebo jednoducho niekto si povedal, že na Slovensku chce mať deň bohatší kráľov. Takže ja by som bol veľmi rád, aby sme sa touto cestou vydali, aby sme našim zahraničným Slovákom, keď ich takto nazvem, tú pomocnú ruku podali, aby sme im ukázali, že naďalej o nich stojíme. Aj takýmto spôsobom, aby sme im povedali, že veríme, že raz sa vlastne na Slovensko vrátia. Lebo keď na nich dlhodobo kašleme, ani im to volebné právo nezjednodušíme, tak veľmi ťažko môžme mať nádej, že sem niekedy prídu.
Glváč, Martin, podpredseda NR SR (2019-10-18):
Ďakujem. Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Antona Hrnka na vydanie zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1669. Návrh na jeho pridelenie na prerokovanie výborom je v rozhodnutí č. 1774. Dávam slovo poslancovi Antonovi Hrnkovi, aby návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Antona Hrnka na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1669.)
Kotleba, Marian, poslanec NR SR (2020-05-13):
Pani poslankyňa Záborská, ja sa vám len chcem poďakovať za váš kultivovaný a vecný prejav, ktorý ste možno trošku takým zložitejším jazykom, ale myslím, že dostatočne zrozumiteľným hlavne pani verejnej ochrankyni práv jasne pomenovali slabé stránky tejto správy, s ktorými sa nedá celkom stotožniť a ktoré si zaslúžia ten priestor, ten časopriestor tu v Národnej rade, aby boli jasne pomenované a skritizované. Takže tí, čo chceli počuť, tak počuli a si myslím, že to bolo veľmi dobré. Ďakujem pekne.
Kuffa, Filip, poslanec NR SR (2021-03-17):
Ďakujem za slovo. Čo sa týka tohto návrhu zákona a tej tradičnej rodiny, dostávame pravidelne do našich poštových schránok bulletin Inštitútu pre výskum práce a rodiny, ktorý je štátnou príspevkovou organizáciou Ministerstva práce, sociálnych vecí a rodiny Slovenskej republiky, a minulý rok sme dostali bulletin s názvom Prečo na manželstve záleží. Robila, robili štúdium v tretej najľudnatejšej krajine sveta a tam si položili tieto otázky, budem to citovať: „Ktorý sociologický či demografický faktor má najvyššiu koreláciu s tým, že dieťa až vyrastie, teda až bude dospelým človekom, bude sa vyhýbať spoločenským patológiám – zločinnosť, závislosť na návykových látkach, slabé študijné výsledky, chronická nezamestnanosť, neschopnosť či neochota nájsť si dlhodobé zamestnanie a tak ďalej, a, naopak, bude mať a viesť to, čo sa označuje ako spokojný, šťastný a produktívny život? Je to rasa? Je to rasa rodičov tohto dieťaťa, etnicita, príslušnosť k nejakej konkrétnej cirkvi, náboženskému spoločenstvu, bohatstvo rodičov či iné materiálne zabezpečenie, vek rodičov, kedy mali toto dieťa?“ Tou odpoveďou nebolo ani jedno z toho. Tá najvyššia korelácia s úspešným, produktívnym, nezločineckým a nepatologickým životom bola daná skutočnosťou, že dieťa vyrástlo v úplnej rodine s otcom a matkou. Čiže nie rasa, ani bohatstvo, ani... ale úplná stabilná rodina s otcom a matkou, to je v podstate tá istota toho všetkého. A tí poslanci, ktorí budú mať pochybnosť pri hlasovaní, či hlasovať za tento návrh, alebo nie, ja ich odporúčam, aby si pozreli tento bulletin, a tam je to v kocke zhrnuté, asi 30, viac jak 30 bodov minimálne, ktoré hovoria o tom, prečo tradičná rodina. Ďakujem.
Blaha, Ľuboš, poslanec NR SR (2019-10-16):
Ďakujem pekne. Kolegovia z európskeho výboru, dovoľte, aby som vám (zaznievanie gongu) pripomenul, že o dvanástej máme výbor v miestnosti č. 30 a o trinástej prichádza predseda vlády. Ďakujem.
Gál, Gábor, poslanec NR SR (2015-03-12):
Ďakujem pekne za slovo, pán podpredseda. Chcem šetriť čas na všetkých, takže nevystúpim, využívam možnosť rozšíriť poznatky pána poslanca k tomuto návrhu zákona. Je tam ďalší problém, pán poslanec, a to je, že celé to konanie sa nebude spravovať správnym poriadkom, čo v prípade, keď ideme od absolútne novej sféry správneho konania, si myslím, že nebude najlepšie. A druhá vec je, pán starosta tu za mnou, že obce budú mať nové povinnosti a kto im to zaplatí.
Sulík, Richard, poslanec NR SR (2013-06-27):
On je normálne rozdýchaný. Normálne prežívate, pán Hlina. (Reakcia z pléna.) Jáj... (povedané so smiechom), frakcia oravských bačov opustila sálu, tak ja teda budem pokračovať... (Prerušenie vystúpenia predsedajúcim.)
Pellegrini, Peter, predseda NR SR (2015-12-01):
Pán predseda Baška.
Kollár, Jozef, poslanec NR SR (2010-08-10):
Ja len pre upresnenie, ešte nedávno sme vítali zahraničné návštevy v prezidentskom paláci, všetci si to pamätáme, vetičkou: „Vitajte na pôde Slovenskej socialistickej republiky.“ Tak výbor, parlamentný výbor, ktorého ste členom, pán poslanec Burian, sa nevolá výbor pre rozpočet, financie a menu, ako ste uviedli vo svojom vystúpení, to slovíčko „mena“ už tam dva roky nie je. Ďakujem pekne.
Laššáková, Jana, podpredsedníčka NR SR (2013-06-25):
S reakciou pani podpredsedníčka. Nech sa páči.
V. Veteška, podpredseda NR SR: (2004-09-09):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov a ktorým sa mení Trestný poriadok . Vládny návrh zákona ste dostali pred prvým čítaním ako tlač 721. Spoločnú správu máte ako tlač 721a. Prosím opätovne pána podpredsedu vlády a ministra spravodlivosti, aby predmetný vládny návrh zákona uviedol a odôvodnil.
A. Belousovová, podpredsedníčka NR SR: (2009-10-27):
Vyhlasujem teraz krátku 3-minútovú prestávku, po nej bude nasledovať hlasovanie. (Prestávka.) (Po prestávke.)
Dostál, Ondrej, poslanec NR SR (2020-09-02):
Pán poslanec Susko, aby som teda tomu rozumel, čo ste hovorili vo vzťahu k tým pripomienkam pani prezidentky, že či sa po zániku funkcie alebo teda po uplynutí funkčného obdobia má generálny prokurátor stať prokurátorom Generálnej prokuratúry alebo nie, pokiaľ predtým nebol, a rovnako špeciálny prokurátor. Vy vlastne tvrdíte, že obe tie riešenia, aj to, ktoré schválil parlament, teda že, že zaniká mu funkcia prokurátora Generálnej prokuratúry, ak predtým nebol prokurátorom Generálnej prokuratúry, aj to, čo navrhuje pani prezidentka, teda že ostáva prokurátorom Generálnej prokuratúry, že obe tie riešenia sú zlé a podľa toho, čo ste hovorili, aj potenciálne protiústavné, čiže či schválime dve navzájom sa vylučujúce možnosti, tak obe môžu byť podľa vášho názoru protiústavné?
B. Bugár, podpredseda NR SR: (2002-07-03):
J. Benčat, poslanec: Ďakujem za slovo, pán predsedajúci. Ja mám dojem, že sa tu odvoláva niekto iný. Stále sa vytýkajú nejaké chyby našej vláde pred štyrmi rokmi. My chceme odvolať pána premiéra, ktorý tu vládol posledné volebné obdobie! A myslím si, že je to relevantné z našej strany, pretože ak si zoberieme fakty, ktoré tu už boli povedané, tak máme pravdu. My sme posudzovaní alebo bolo vytýkané, že ohrozujeme našu politickú stabilitu, ohrozujeme náš vstup do EÚ a podobne. Ak niekto ohrozuje vstup do EÚ a NATO, tak je to táto vláda, táto vláda neplní hlavne ekonomické kritériá. Kodanské kritériá, možno, že neboli plnené pred štyrmi rokmi, ako ste to tam vy naservírovali, ale ekonomické kritériá dnes nespĺňame a budeme mať veľké problémy, aby sme ich splnili. Takže ak sa niekto do NATO ponáhľa, mal by predovšetkým zvážiť našu ekonomickú situáciu, našu spôsobilosť konkurovať alebo sa aspoň zaradiť do tohto trhu, do ktorého chceme ísť ekonomicky. To ostatné potom už príde. Druhý bod je administratíva a tretí bod je legislatíva. Tieto veci, ak budeme plniť, budeme akceptovateľní. A nehovorme tu o nejakých hlúpostiach, ktoré sa tu možnože prezentujú, ktoré tu boli pred štyrmi rokmi. Ja si myslím, že všetko, čo ste postavili pred štyrmi rokmi, bolo postavené na klamstve. Dnes klamete už aj EÚ, tým, čo im udávate, aké čísla máte. To je všetko.
Jurzyca, Eugen, poslanec NR SR (2015-02-10):
Ďakujem pekne. Ak majú byť rozhodnutia udržateľné, a to aj v politike a aj v zahraničnej politike, tak je dobré, keď sa im urobí aj príprava vo forme vysvetľovania voličom. U nás v zahraničnej politike vidím napríklad a konkrétne dnes som narazil na informáciu v predloženom materiáli, v ktorom sa hovorí o tom, že vláda bude v podstate podporovať zmluvu TTIP, a vidím súčasne, že predseda výboru Národnej rady pre eurozáležitosti píše na svojich blogoch, že je proti tejto zmluve. Potom je ťažko vysvetľovať verejnosti, aj keď prijmeme dobré rozhodnutie, že prečo to robíme, a ťažko je také rozhodnutie potom aj udržateľné. Zoberiem príklad z Grécka, kde v nedeľu premiér Tsipras jednoducho povedal, že už sa šetriť nebude. A v poriadku, môže to povedať, môže si to myslieť aj väčšina. On reprezentuje tú väčšinu, lebo vyhral voľby, akurát dôsledok bol ten, že investori okamžite po nedeli zareagovali a predražilo sa financovanie gréckeho dlhu, atď., a tak ďalej. Klesli ceny akcií gréckych, okamžite prišiel trest. Ja si myslím, že to, čo sa v Grécku neurobilo poriadne, že sa nevysvetľovala celá tá situácia, a potom si spoločnosť objedná riešenie, ktoré je nereálne a nedobré. Čiže upozorňujem, že aj u nás a aj v zahraničnej politike je dôležité vysvetľovať, a preto má význam zosúladenie názorov v rámci jednej vlády. Nehovorím, že my sme to doká... (Prerušenie vystúpenia časomerom.)
Šimečka, Michal, podpredseda NR SR (2024-04-17):
Ďakujem veľmi pekne a tým sme vyčerpali písomne prihlásených do rozpravy a chcem sa spýtať, či sa niekto chce prihlásiť do rozpravy ústne. Uzatváram možnosť. Neprihlásil sa nikto a v tom prípade vyhlasujem rozpravu za skončenú. A chcem sa spýtať, či navrhovateľ, teda pán minister sa chce k nej vyjadriť. Je tomu tak, takže, pán minister, máte slovo.
Remišová, Veronika, poslankyňa NR SR (2016-10-21):
Ďakujem veľmi pekne kolegovi Matovičovi, ktorý veľmi výstižne zhrnul, prečo by naši koaliční kolegovia mali zobrať túto novelu a hodiť ju rovno do koša. A ešte keď hovoril o obmedzení prejavu a skrátení slova, tak som si tak pre zaujímavosť pozrela, že koľkokrát vystúpili alebo ako sa zapájajú do diskusie naši koaliční kolegovia. A predstavte si, že medzi nami sedia kolegovia v parlamente, ktorí za celé to obdobie, za tých osem rokov, pardon, osem mesiacov, nepovedali jediného slova. Oni sa nezapojili do rozpravy, oni nepovedali jedinú faktickú poznámku, len stláčajú tie gombíky. Človek sa potom pýta, načo títo ľudia tu v parlamente vlastne sedia? A niekedy sa mi stáva, že tuto sa objaví niekto na tých stoličkách, sa pýtam, že kde sa ten človek vlastne vzal, lebo nikdy som ho nepočula nič povedať ani v rozprave, ani faktická pripomienka, nič. Pán kolega Číž hovoril aj o hrubianskych spôsoboch, ja budem reagovať aj na to, čo hovoril pán Matovič. Ale tu, tu, kto tu vnáša hrubé spôsoby, kto nás, kto navrhuje opozičným poslancom zvieracie kazajky? Kto sa pýta, či opozičného poslanca otec v detstve bil? Kto nazýva opozičné poslankyne, že sú hysterické? Kto tu hovorí, pred chvíľou kolegyňa zo SMER-u, že klamem? Kolegovia, vstúpte si do svedomia.
Grendel, Gábor, podpredseda NR SR (2021-09-21):
Želá si záverečné slovo pani spravodajkyňa? Nie. Takže prerušujem rokovanie o tomto bode programu. Nasledujúcim bodom je druhé čítanie o vládnom návrhu zákona, ktorým sa mení a dopĺňa zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov a ktorým sa menia a dopĺňanú niektoré zákony. Vládny návrh zákona je uverejnený ako tlač 556, spoločná správa výborov má tlač 556a. Prosím pána ministra školstva, vedy, výskumu a športu Slovenskej republiky Branislava Gröhlinga, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov a ktorým sa menia a dopĺňajú niektoré zákony , tlač 556.)
Z. Horváth, poslanec: (2009-12-02):
Výbor Národnej rady Slovenskej republiky pre sociálne veci a bývanie ako gestorský výbor pri rokovaní o návrhu na vyslovenie súhlasu Národnej rady Slovenskej republiky s dohovormi podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky o rokovacom poriadku v znení neskorších predpisov túto spoločnú správu výborov Národnej rade Slovenskej republiky o prerokovaní uvedeného návrhu. Predseda Národnej rady Slovenskej republiky rozhodnutím zo 16. novembra 2009 pridelil návrh na rokovanie (tlače 1350, 1351, 1352, ako i 1361) Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. Gestorský výbor nedostal do 27. novembra 2009 žiadne stanoviská poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým boli návrh pridelený. Vysloviť súhlas s návrhom odporučili Výbor Národnej rady Slovenskej republiky pre sociálne veci a bývanie uznesením z 26. júna 2009 a Ústavnoprávny výbor Národnej rady Slovenskej republiky uznesením z 19. novembra 2009. Z uznesení výborov Národnej rady Slovenskej republiky, ktoré návrh prerokovali, nevyplývajú žiadne návrhy. Gestorský výbor na základe stanovísk výborov k návrhom na vyslovenie súhlasu Národnej rady Slovenskej republiky s dohovormi Medzinárodnej organizácie práce  odporúča Národnej rade Slovenskej republiky v súlade s § 88 ods. 2 a 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a podľa čl. 86 písm. d) Ústavy Slovenskej republiky vysloviť súhlas a rozhodnúť, že dohovory Medzinárodnej organizácie práce sú medzinárodné zmluvy podľa čl. 7 ods. 5 Ústavy Slovenskej republiky, ktoré majú prednosť pred zákonmi. Gestorský výbor určil spoločného spravodajcu výborov poslanca Zoltána Horvátha informovať Národnú radu o výsledku rokovania výborov, odôvodniť návrh a stanovisko gestorského výboru a predložiť návrh na uznesenie Národnej rady Slovenskej republiky, ktorý tvorí prílohu týchto spoločných správ. Spoločné správy výborov Národnej rady Slovenskej republiky o prerokovaní návrhov boli schválené uzneseniami Výboru Národnej rady Slovenskej republiky pre sociálne veci a bývanie z 1. decembra č. 317, 314, 315 a 316. Pán predsedajúci, skončil som. Prosím, otvorte rozpravu.
Smolíková, Eva, poslankyňa NR SR (2019-02-18):
Ďakujem pekne. Pán poslanec Uhrík, naozaj toto nechápem, čo má s týmto ministerka školstva Martina Lubyová, s touto brožúrkou. Tak ako Juro Soboňa povedal, bolo to vydané za finančnej pomoci ministerstva zahraničných vecí, a keď sa váš pán kolega pýta, že ako sa to dostane na škôl, tak vám poviem teraz ja z praxe. Toto nie je prvá príručka, ktorá mne dvíha osobne tlak. Viete, koľko príručiek takýchto nielen na stredné, lebo táto je distribuovaná na stredné školy, ale viete, koľko podobných všelijakých príručiek pre učiteľov, pre žiakov bolo posielané aj na základné školy a dokonca aj na materské školy? A viete, kto je tu najdôležitejší v tomto procese, ktorý...? Tuto sa zhodneme. Tam je veľmi dôležitá osoba riaditeľa školy. Ako je riaditeľ školy nastavený a s tým neurobí žiadna strana vôbec nič, keď takéto niečo sa dostane, keď takéto niečo sa dostane na verejnosť, tak záleží len a len od riaditeľa školy, či to podá ďalej, či to pošle ďalej, či to bude distribuovať medzi učiteľov, či to pôjde medzi žiakov. To je jediná odpoveď. Čiže záleží na každom svedomí a vedomí a nastavení každého jedného riaditeľa školy, ale ministerka Lubyová s týmto neurobí absolútne nič.
Kamenický, Ladislav, poslanec NR SR (2015-11-10):
Ďakujem. Vážená pani predsedajúca, vážený pán minister, vážení kolegovia, dovoľte mi, prosím, ako určenému spravodajcovi výboru predniesť spoločnú správu. Výbor Národnej rady pre financie a rozpočet ako gestorský výbor podáva Národnej rade túto spoločnú správu o prerokovaní vyššieho územného vládneho návrhu zákona: Národná rada uznesením č. 1907 z 22. septembra 2015 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým vládny návrh zákona bol pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: po prvé, odporúčanie návrh schváliť s pozmeňujúcimi a doplňujúcimi návrhmi – Výbor Národnej rady Slovenskej republiky pre financie a rozpočet, uznesenie č. 504 z 3. novembra 2015, Ústavnoprávny výbor Národnej rady Slovenskej republiky, unesenie č. 722 z dňa 4. novembra 2015. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy uvedené v bode IV tejto spoločnej správy. Gestorský výbor odporúčal o návrhoch výboru, ktoré sú uvedené v spoločnej správe, hlasovať takto: v bodoch spoločnej správy č. 1 až 14 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená v uznesení gestorského výboru č. 525 zo 6. novembra 2015. Týmto uznesením výbor poveril spoločného spravodajcu Ladislava Kamenického, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Ďakujem, pani predsedajúca, skončil som. Otvorte, prosím, rozpravu.
Tóth, Vojtech, poslanec NR SR (2022-11-29):
Ďakujem. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o preverovaní zahraničných investícií a o zmene a doplnení niektorých zákonov (tlač 1215) v druhom čítaní Národná rada Slovenskej republiky uznesením č. 1735 z 20. októbra 2022 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre hospodárske záležitosti ako gestorským výborom, gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť výbor pre financie a rozpočet uznesením č. 411 z 29. novembra 2022 a výbor pre hospodárske záležitosti uznesením č. 371 z 28. novembra 2022. Ústavnoprávny výbor o návrhu uznesenia nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z uznesení výborov Národnej rady Slovenskej republiky uvedených pod bodom III tejto správy vyplýva 77 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 77 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o preverovaní zahraničných investícií a o zmene a doplnení niektorých zákonov (tlač 1215a) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 380 z 29. novembra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Šefčík, Marek, poslanec NR SR (2020-12-04):
Ďakujem za slovo. Pán Susko, ja by som zareagoval na tú vašu poznámku hneď z úvodu. Ja by som si nikdy nedovolil žiadnemu poslancovi uprieť právo na názor v tomto pléne, každý si môže povedať, čo chce. Keď ste si nevšimli, tak ja som reagoval na pani ministerku a ubezpečil som ju, že to nie je postoj celého hnutia OĽANO. Takže asi toľko. Prosím, neklamte a nezavádzajte. Ďakujem.
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 118, proti 1, zdržali sa 4 poslanci, 2 nehlasovali. Tieto body zo spoločnej správy sme schválili. Nech sa páči.
Paška, Pavol, predseda NR SR (2013-07-01):
Ďakujem pekne, pán spravodajca. Otváram rozpravu. Nemám písomnú prihlášku do rozpravy. Pýtam sa, kto má záujem vystúpiť v rozprave ústne. Nech sa páči, pán spravodajca. Končím možnosť sa prihlásiť do rozpravy.
Brocka, Július, poslanec NR SR (2010-12-01):
Veľmi stručne, že nesúhlasím s návrhom spravodajcu v tej časti o pozmeňovacích návrhoch, kde navrhuje, aby sme vypustili z vládneho návrhu zákona spôsob valorizovania dôchodkov o pevnú sumu. To znamená, že budem inak hlasovať, ako odporúča spravodajca pri vypustení časti bodov zo spoločnej správy, aby sme ich neprijali, čiže budem hlasovať tak, ako odporúča hlasovať o bodoch spoločnej správy výbor pre sociálne veci.
Laurenčík, Milan, podpredseda NR SR (2021-05-10):
Pán poslanec Jozef Valocký.
Zmajkovičová, Renáta, podpredsedníčka NR SR (2012-06-26):
Pán poslanec Kolesík.
Paška, Pavol, predseda NR SR (2012-05-15):
Hlasujeme. Ešte, poprosím vás, možno by bolo dobré upresniť, použijeme síce hlasovacie zariadenie, ale bude rozdelené, pri odvolaní naraz o dvoch členoch a pri voľbe osobitne o každom kandidátovi. (Reakcia poslankyne.)
Laurenčík, Milan, podpredseda NR SR (2022-05-05):
Šesť faktických poznámok. Končím možnosť prihlásiť sa. 	Ako prvý pán poslanec Tomáš Taraba. Nech sa páči.
K. Sárközy, poslankyňa: (2008-02-13):
Ja sa nejdem vyjadrovať k tomu, kedy ste mali pravdu, či v novembri 2006, alebo teraz. Ja len odporúčam aj vám, aj každému poslancovi za vládnu koalíciu, aby si ťukol na webovú stránku a pozrel si, ako vyzerá demografický strom. Ďakujem pekne.
Pčolinský, Peter, poslanec NR SR (2018-11-29):
Ja len veľmi stručne. Pán kolega, čo sa týka tej kontroly, tak keďže vznikne úrad, tak je tam naprojektovaných, myslím, že 65 kontrolórov, ktorí nebudú robiť nič iné, len kontrolovať všetky tie prevádzky, a ja už vám dnes viem povedať, že budem sa veľmi intenzívne zaujímať o výsledky tých kontrol a určite budem zbierať podnety od občanov a budem priamo kontaktovať úrad, aby kontrolórov posielali na jednotlivé prevádzky a riešili tieto veci. To znamená, na tú kontrolu ja si naozaj posvietim v tomto smere. A čo sa týka toho ostatného, čo ste vraveli, pán kolega, tak máte pravdu. Tá spolupráca s ostatnými rezortmi je veľmi chabá, my sme opozícia, môžme sa aj na hlavu postaviť, ale opakujem, sú aj výnimky. Ďakujem pekne.
Matejičková, Zuzana, poslankyňa NR SR (2023-12-07):
Ďakujem pekne, pán predseda. Prosím vás, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Burian, Jozef, poslanec NR SR (2010-09-09):
Čiže tu nezavádzajme, nehovorme o nezmysloch, o tom, kto má byť ministrom alebo nemá byť ministrom, jednoznačne iba je ten fakt, že bude rozhodovať táto inštitúcia, ktorá práve bola zriadená na tento inštitút spravovania eurovalu. Ešte chcem pripomenúť, a myslím si, že vypočujem si od pána navrhovateľa, pána ministra financií, chcem sa opýtať, aký je rozdiel, povedzme, medzi Gréckom a Portugalskom alebo inými krajinami, aký bude problém, povedzme, týchto krajín, ktoré dlhodobo neplnia maastrichtské kritériá, ktoré dlhodobo nezabezpečujú rast ekonomiky. A dokonca Portugalsko v čase, keď bolo konjunkturálne obdobie, znižovalo svoj hospodársky rast alebo hrubý domáci produkt. Takže ja si myslím, že môže kľudne nastať situácia relatívne v skorom čase a budeme veľmi prekvapení, že Grécko nie je len špecifickou krajinou, ale že tu bude ďalších špecifických krajín. Na jednej strane odsudzujeme Grécko a na druhej strane nemáme mechanizmus na to, akým spôsobom zabrániť práve takémuto, by som povedal, riešeniu celoeurópskeho problému, lebo to nie je problém len krajín PIGS-u, krajín typu Grécka, ale aj ostatných krajín. Ďakujem pekne.
Senko, Ján, poslanec NR SR (2010-07-08):
Sľubujem. (Potlesk.)
Žiga, Peter, podpredseda NR SR (2024-05-21):
Prezentujme sa a hlasujeme. (Hlasovanie.) 132 prítomných, 46 za, 79 proti, 7 sa zdržalo. Návrh sme neschválili.
Grendel, Gábor, podpredseda NR SR (2020-09-24):
Otváram rozpravu, do ktorej som nedostal žiadnu písomnú prihlášku. Teraz sa pýtam, či sa chce niekto prihlásiť ústne. Dvaja páni poslanci. Pán poslanec Kremský môže kedykoľvek vstúpiť do rozpravy aj ako navrhovateľ bez časového obmedzenia, a keďže ako prvý sa prihlásil, tak má slovo. Nech sa páči.
Šimečka, Michal, podpredseda NR SR (2023-12-06):
Ďakujem veľmi pekne. Otváram rozpravu o tomto bode a konštatujem, že som do nej nedostal žiadnu písomnú prihlášku, a preto sa pýtam, či sa chce niekto do rozpravy prihlásiť ústne. Nie je tomu tak, á, tak musíme počkať, ale teda ak sa to technicky dá, tak u... (reakcia z pléna), na malej obrazovke ste, no tak v tom prípade sa môžte prihlásiť ústne a prísť, dávam vám slovo.
Golian, Ján, poslanec NR SR (2011-04-05):
Ďakujem za slovo. Pán poslanec Fico, škoda že ste vo svojom vystúpení nepovedali aj niekoľko podrobností k tým teplárňam, ktoré sa majú privatizovať. Napr. to, že po roku 2015 ani jedna z nich nebude spĺňať emisné kritériá a vlastne, keď nepodstúpia rozsiahlu rekonštrukciu, ani jedna nebude môcť vyrábať. Napr. Zvolenská tepláreň bude musieť investovať 1,5 mld. korún po roku 2015, aby vôbec mohla vyrábať. S veľkou hrdosťou ste hovorili o kotli za 16 mil. eur. Škoda, že ste nepovedali, ako je to s efektivitou tohto zariadenia. Škoda, že ste nepovedali, s akou účinnosťou toto zariadenie pracuje. Hovorili ste so zanietením o pomoci slovenským lesom, pretože vraj sa zbiera nepotrebné drevo v štátnych lesoch. Viete vy vôbec, aká je situácia na Slovensku na trhu so štiepkou? Možno by ste mohli odpovedať na otázku, že aká výhradná zmluva na dodávku štiepky do Martina je podpísaná s jednou českou spoločnosťou a kto stojí za touto českou spoločnosťou, ktorá vlastne jedine výhradne nevypovedateľnou zmluvou môže dodávať štiepku do týchto zariadení. Možnože to by niektorých ľudí zaujímalo a potom by sme sa na problém celej privatizácie pozreli asi trochu z iného uhla pohľadu. Ďakujem.
Pčolinský, Peter, podpredseda NR SR (2023-06-14):
Ďakujem. Prerušujem rokovanie o tomto bode programu a zajtra o jedenástej sa hlasuje o programovom vyhlásení vlády. Prerušujem rokovanie o tomto bode a končím dnešný rokovací deň. (Reakcie z pléna.) Čiže ráno o deviatej pokračujeme informáciou ministra vnútra, ktorú sme schválili, a o jedenástej hlasujeme o programovom vyhlásení vlády. Pred, predtým, predtým kluby požiadali o polhodinovú pauzu na rokovanie o... (reakcia z pléna), neviem, ako dlho potrvá bod Ivana Šimka. (Prerušenie rokovania o 19.08 hodine.)
Raši, Richard, poslanec NR SR (2015-04-24):
Pán poslanec, vidíš, pán poslanec Ježík, vidíš, ako si ich znervóznil tým, že si prečítal aj o pozitívnych veciach, ktoré sa v rezorte robia, lebo nechcú to počúvať. A chcem ťa poprosiť, aby si reagoval veľmi citlivo najmä na pána poslanca Galka, lebo to je nonsens, že on je v parlamente. Ale nedaj sa stiahnuť a nepovedz to, čo si myslíš, lebo si lekár a mal by si teda držať istú mieru úcty. Ale je lepšie, že je pán poslanec Galko v parlamente, ako keď bol na ministerstve obrany, lebo aspoň nemá čo drancovať, nemusí robiť zmluvy bez kontraktu, nemusí nakupovať náhradné diely do vrtuľníkov, ktoré vlastne rezort ani nepotrebuje, alebo nemusí poisťovať predražene autá. Takže ja ďakujem pekne za tú správu a verím, že ešte niekoľkokrát zopakujem aj to pozitívne, čo v rezorte sa robí a čo sa robiť bude.
Sulík, Richard, predseda NR SR (2011-07-12):
Pán poslanec Glváč reaguje na faktické poznámky.
Šimečka, Michal, podpredseda NR SR (2024-04-23):
Ďakujem pekne. To znamená, zajtra o jedenástej doobeda, ak si správne pamätám. Ďakujem veľmi pekne a prerušujem rokovanie o tomto bode programu. Tým sa dostávame k ďalšiemu bodu, ktorým je prvé čítanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, tlač 213, návrh na pridelenie na prerokovanie výborom je rozhodnutie 231. A poprosím pani podpredsedníčku vlády a ministerku hospodárstva, aby vládny návrh zákona uviedla. Nech sa páči. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 213.)
Zmajkovičová, Renáta, podpredsedníčka NR SR (2013-06-17):
Faktické poznámky na vystúpenie pána poslanca nie sú. Posledným písomne prihláseným do rozpravy je pán poslanec Lipšic, nech sa páči, máte slovo.
S. Kahanec, poslanec: (2006-12-08):
Takže asi teraz je skracovaný rozpočet smerom k regiónom a čo sa týka tých peňazí, odkiaľ ich zobrať, alebo ako, z čoho podporiť, no, každopádne v minulom štátnom rozpočte sa neschvaľovala 125-miliónová rezerva pre predsedu vlády. Myslím, že v rámci tejto rezervy je dostatok prostriedkov na to, aby sa vykryla aj takáto potreba, akou je prednesený návrh o podpore Prešovskej kalvárie. Ďakujem pekne.
Ľ. Vážny, poslanec: (2004-09-10):
Pán predsedajúci, dajte, prosím, hlasovať.
Hrnčiar, Andrej, podpredseda NR SR (2019-02-18):
Pán poslanec Petrák.
F. Mikloško, poslanec: (2006-12-05):
Čiže, prosím vás, nemeňte, nezamieňajte si toto zasadnutie parlamentu so zasadnutím vlády. Pán Fico si tam môže obmedzovať, koho len chce, to je jeho problém a problém vládnej koalície, ale toto je parlamentná demokracia. Naše práva nedávate vy, ale dáva ich ústava. Prosím, aby ste ju rešpektovali. (Potlesk.)
Kleinert, Dana, poslankyňa NR SR (2024-01-17):
Ďakujem, pán Sulík, myslím si, že je dobré, že si tu neustále pripomíname dôležitosť legislatívneho procesu. Ono vždy pri každom projekte naozaj najdôležitejšie je sa najprv zamyslieť a vzápätí naozaj dobre zľava, sprava, z každej strany si problém premlieť, nastoliť si dopady. Hovorili sme už proste o tom miliónkrát, a zjavne to budeme musieť opakovať milión prvý tejto koalícii. Párkrát som tu počula zo strany koalície, že veď tak sa to tu dialo za minulých vlád, za vlády Matoviča a spol. No áno, akože dialo sa to, ale sú tu dve dôležité veci, ktoré treba povedať. Po prvé bez ohľadu na to, že sme s mnohým ako Progresívne Slovensko ostro nesúhlasili a že sme tu mali rozhodnutia vlády, ktoré sme považovali za veľmi nekompetentné a v mnohom škodlivé, je úplne neodškriepiteľné, že tu bola mimoriadna situácia, lebo covid bola neodškriepiteľne mimoriadna situácia, a zvlášť keď už nás ešte ani opozícia nepomáhala prirodzenej súdržnosti ľudí a Fico a spol. spochybňovali aj tie najlogickejšie pandemické, protipandemické opatrenia, ako sú nosenie rúšok či očkovanie. Následne prišla aj vojna Ruska proti Ukrajine. Je to skrátka to pomenovanie, že sú to mimoriadne situácie, a skrátené konanie sa tam dá pochopiť. A po druhé, koalícia, akože ste ako malé deti. Ja nechápem, ako môžte argumentovať tým, že keď niekto predo mnou robil niečo nesprávne, tak ja budem to tiež robiť nesprávne a just, pretože ten predo mnou to nesprávne robil. Veď vy ste vraveli, že ste profesionáli a že viete veci robiť. Ale tu vyzerá, že vy teda nechcete správne veci robiť a zároveň to ani neviete správne robiť, ako sa nám tu každým dňom ukazuje. A to máte pritom celý vládny aparát k dispozícii. Vy ste verejní činitelia a činiteľky a máte zodpovednosť a tá zodpovednosť voči Slovensku je aj v tom, a máme ju my všetci, nielen vy, ale aj my, aby sme tu, ktorí sme tu, aby sme robili veci správne, a vy ich tak proste nerobíte. Ďakujem.
Viskupič, Marián, poslanec NR SR (2023-05-24):
Ďakujem pekne za slovo. Ondro, ďakujem pekne za tvoje vystúpenie. Myslím, že si to veľmi dobre povedal, a odpichnem sa od jednej, jednej veci. Áno, tu padá kritika na úradnícku vládu... V ktorej sú koľko? Dva týždne sú v pozíciách? Ale tá realita je úplne iná, že dnes tým problémom Slovenska nie je tá úradnícka vláda a tí proste jej členovia, ktorí fakt po dvoch týždňoch ešte nevnímajú procesy, nevedia, čo môžu, čo nemôžu a kedy môžu vystúpiť a či vôbec môžu vystúpiť. Dnes tým základným problémom je to, čo sa deje tu. Dnes je pre Slovensko a pre verejné financie Slovenska najnebezpečnejší (povedané so smiechom) práve tento náš parlament odtrhnutý z reťaze, ktorý proste prijíma v stovkách miliónov ďalšie a ďalšie výdavky, hej, takže to je také až zaujímavé, že vlastne odtiaľto zaznieva kritika na aktuálnu vládu a možno by sme mohli na seba sa viac pozrieť. Ďakujem.
Pellegrini, Peter, podpredseda NR SR (2020-06-04):
Ďakujem pekne, pán poslanec. Na vaše vystúpenie šesť faktických poznámok. Ako prvý, pán poslanec Baránik, nech sa páči.
B. Bugár, podpredseda NR SR: (2004-10-19):
J. Jaduš, poslanec: Vážené kolegyne, kolegovia, dovoľte mi, aby som sa rovnako podporným stanoviskom pripojil k tomu, čo povedal pán Kaliňák. Chcem povedať jednu vec, že prijatím tohto zákona by sme sa v podstate vysmiali „do ksichtu“ tým poctivým policajtom, ktorí deň a noc pracujú na uliciach a chránia náš majetok a naše životy, ale chcem hovoriť hlavne o tom, čo som si zozbieral, aké materiály a povedzme si skutočnú pravdu o platových náležitostiach policajtov. Policajt v hliadkovej službe na oddelení prvého typu v platovej triede tri má plat 9 100 korún s príplatkom za noc, za soboty, za nedele mu vychádza 11 200 korún. Riaditeľ, to znamená skúsený policajt, po niekoľkých rokoch praxe v šiestej...
T. Cabaj, podpredseda NR SR: (2009-12-10):
Keďže ja vám nemôžem odpovedať, tak poprosím teraz pani podpredsedníčku vlády na tie vaše doplňujúce otázky.
V. Veteška, podpredseda NR SR: (2004-12-10):
Ďakujem pánu Halmešovi za účasť a prednesenie návrhu rozpočtu Sociálnej poisťovne na rok 2005. Pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 905, návrh na jeho pridelenie na prerokovanie výborom máte v rozhodnutí č. 928. Prosím podpredsedu vlády a ministra financií Slovenskej republiky pána Ivana Mikloša, aby uviedol vládny návrh zákona.
Figeľ, Ján, podpredseda NR SR (2012-11-29):
S ďalšou faktickou poznámkou pán poslanec Blaha, nech sa páči.
Blcháč, Ján, poslanec NR SR (2022-06-23):
Ďakujem za slovo, pán predseda. Pán kolega Suja, ja som tak trošku prekvapený s tými tvrdeniami, ktoré si uvádzal vo svojom vystúpení, a to z toho dôvodu, že evidovali sme pred nejakým časom, neviem, dva-tri mesiace možno, že pán minister Vlčan, minister pôdohospodárstva podpísal akési memorandum s obchodníkmi práve o maržiach a zdá sa, že by bolo treba vyhodnotiť, že ako funguje. Pretože ak je to tak, ako si povedal na príklade toho chleba, tak asi to celkom nefunguje. My čo chodíme pravidelne nakupovať, vieme, ako rastú ceny potravín a vieme, že každý týždeň treba pridať pár euro za ten istý nákup, ktorý sa pravidelne opakuje a naozaj riešenie je treba nejaké nájsť, aspoň dočasné. A chcel by som možno povzbudiť aj kolegov z koalície, aby si overili, ja som dnes ráno počul, možno ste to počuli aj vy, že pán prezident Spojených štátov amerických John Biden vyzval federálnu vládu, aby na istý čas, možno na tri alebo šesť mesiacov, okamžite zrušila všetky dane na pohonné hmoty. Jednoducho benzín by zrejme zlacnel o 20, 30, 40 % a bolo by vyriešené aspoň na nejakú dobu, kým sa veci usporiadajú. A tento návrh asi smeruje tiež k tomu. Takže treba, aby si to trošku overili a aby sa niečo stalo. My sme už dávnejšie navrhovali, zaveďte, znížme DPH na gastro, znížme DPH na potraviny, znížme DPH na ďalšie veci. Zatiaľ sa nič neudialo. Neviem, na čo sa čaká.
Hraško, Igor, poslanec NR SR (2012-05-03):
Ďakujem pekne, pani predsedajúca. Pán Brocka, opäť ste sa dotkli teda druhého piliera, ale kľudne ste mohli na plné ústa povedať, že ľudia vlastne druhému pilieru vôbec nerozumejú, vôbec nevidia, akú výhodu majú tieto peniaze pre ľudí. Že nedokážu pochopiť, že keď pôjdu oni do dôchodku, tak to vlastne možno dnešná vláda ani nebude a nik im nemôže zagarantovať, čo zo Sociálnej poisťovne vlastne dostanú. Ale potom už nebudú mať na koho nadávať alebo komu vynadať. Druhý pilier je o dlhodobom investovaní, raz ste hore, raz ste dolu. Ale sú to hmatateľné peniaze, peniaze ľudí, ktorí si už dnes sporia. Ďakujem pekne.
P. Paška, predseda NR SR: (2008-09-18):
(Hlasovanie.) 135 prítomných, 80 za, 2 proti, 47 sa zdržalo, 6 nehlasovali. Sme v treťom čítaní . Otváram rozpravu. Keďže sa do nej nikto neprihlásil, vyhlasujem ju za skončenú a poprosím o záverečné hlasovanie.
Šimečka, Michal, podpredseda NR SR (2023-12-20):
Ďakujem. Pani poslankyňa Turčanová.
Zajačik, Vladimír, poslanec NR SR (2022-06-29):
Teraz budeme hlasovať o pozmeňujúcom a doplňujúcom návrhu pána poslanca Svrčeka. Dajte, prosím, hlasovať.
Laurenčík, Milan, podpredseda NR SR (2022-02-11):
Na vašu rozpravu evidujem tri faktické poznámky. Končím možnosť prihlásiť sa. S faktickou poznámkou ako prvý vystúpi pán poslanec Tomáš Taraba. Nech sa páči.
M. Vášáryová, poslankyňa: (2008-11-05):
Mňa vedie v mojom úsilí najmä určitá obava a určitá dlhodobá skúsenosť s filmovým priemyslom, viem, ako to tam chodí, obava, že v tejto situácii, keď sa bude škrtať, môže tento fond byť vlastne jedným z prvých obetí. Ja viem, že jeho činnosť sa začína až rokom 2010, ale všetko ukazuje na to, že kríza potrvá dlhšie a že tá strmá krivka rastu, na ktorú sme si všetci zvykli, a všetci sme si zvykli sedieť pri bohato prestretom stole, sa skončila. A nielen filmárska, ale celá kultúrna obec bude musieť trošku inak a možno sofistikovanejšie bojovať o svoje miesto na slnku. Len táto obava ma vedie a určitá dlhoročná životná skúsenosť. Ďakujem pekne.
Goga, Pavol, poslanec NR SR (2011-03-23):
Ďakujem za slovo. Vážený pán predseda, pri hlasovaní o vládnom návrhu zákona o prokuratúre išlo o hlasovanie č. 23, ma zrejme nevyhodnotilo, ja som hlasoval „za“, pričom som hlasoval „proti“. Ďakujem.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickými poznámkami sa hlásia páni poslanci, pán poslanec Osuský, Hlina, Viskupič, Kéry, Poliačik. Končím možnosť prihlásiť sa s faktickými poznámkami. Nech sa páči, pán poslanec Osuský.